“ผู้ว่าฯ อัศวิน” เปิด 3 ชื่อ รพ.สังกัด กทม. นำร่องฉีดวัคซีนโควิด ล็อตแรก มี.ค.นี้
“ผู้ว่าฯ อัศวิน” เปิด 3 ชื่อ รพ.สังกัด กทม. นำร่องฉีดวัคซีนโควิด ล็อตแรก มี.ค.นี้
พล.ต.อ.อัศวิน ขวัญเมือง ผู้ว่าราชการกรุงเทพมหานคร เปิด 3 ชื่อ รพ.สังกัด กทม. นำร่องฉีดวัคซีนโควิด ล็อตแรก มี.ค.นี้
25 ก.พ. 2564

พล.ต.อ.อัศวิน ขวัญเมือง ผู้ว่าราชการกรุงเทพมหานคร (กทม.) โพสต์ผ่านเฟซบุ๊กว่า ขณะนี้วัคซีนป้องกันโรคโควิด-19 เดินทางถึงประเทศไทยแล้ว ในส่วนของ กทม. ถ้าได้รับการส่งมอบวัคซีนตามกำหนด ก็จะสามารถเริ่มฉีดได้ภายในเดือนมีนาคมนี้ ในส่วนของโรงพยาบาลในสังกัด กทม.ที่พร้อมจะให้บริการวัคซีนโควิด-19
สำหรับในระยะแรกนี้ ประกอบด้วย โรงพยาบาลผู้สูงอายุบางขุนเทียน โรงพยาบาลหลวงพ่อทวีศักดิ์ ชุตินฺธโร อุทิศ และโรงพยาบาลราชพิพัฒน์ สำหรับโรงพยาบาลสังกัดหน่วยงานอื่น และโรงพยาบาลเอกชน ที่มีความพร้อมจะร่วมให้บริการวัคซีนโควิด-19 แก่ประชาชน จะแจ้งให้ทราบต่อไป
ผู้ว่าฯ กทม. ระบุอีกว่า ในวันนี้ (25 ก.พ.64) จะไปตรวจเยี่ยมการเตรียมความพร้อมในการฉีดวัคซีนป้องกันโรคโควิด-19 ที่โรงพยาบาลผู้สูงอายุบางขุนเทียน สำนักการแพทย์ กทม. ตั้งแต่ขั้นตอนการตรวจสอบสิทธิ์และกรอกประวัติข้อมูล การลงทะเบียน ทำบัตร การคัดกรอง การให้คำปรึกษาแนะนำ และลงลายมือชื่อในใบแสดงความยินยอม การรับบริการฉีดวัคซีน การพักสังเกตอาการ และการตรวจสอบก่อนกลับ และรับเอกสาร เพื่อให้พร้อมในการปฏิบัติเมื่อได้รับวัคซีนมาแล้ว